*Merk: Dette er en mal. Slett denne røde teksten i den ferdige versjonen. Før malen tas i bruk, tilpass innholdet til de lokale forholdene ved skolen.*

# Rutiner for oppbevaring av kjemikalier

*Dette dokumentet ble sist gjennomgått [dato] av [navn]*

Hensikt

Dette dokumentet beskriver en rutine for oppbevaring av kjemikalier som brukes i skolens naturfag- og kjemiundervising. Dokumentet inneholder også en beskrivelse av hvordan bruken av tyveriutsatte stoffer skal overvåkes. Denne rutinen forutsetter at skolen allerede har et fungerende system for oppbevaring av kjemikalier.

## Når skolen mottar kjemikalier

* Merk kjemikalien med ankomstdato.
* Sjekk skolens stoffkartotek for sikkerhetsdatabladet. Om nødvendig, oppdater stoffkartoteket og kjemikalielisten.
* Plasser kjemikalien i riktig skap. For ytterligere råd: [chesse.org/no/oppbevaring](https://chesse.org/no/oppbevaring)
* Hvis kjemikalien er tyveriutsatt eller bruken er underlagt restriksjoner på bruk og tilgjengelighet, sørg for at bruken overvåkes som beskrevet nedenfor.

## Når du har laget en løsning

* Merk løsningen i henhold til skolens merkerutine.
* Plasser løsningen i riktig skap. For ytterligere råd: [chesse.org/no/oppbevaring](https://chesse.org/no/oppbevaring)
* Hvis bruken av kjemikaliene løsningen er laget av må overvåkes, sjekk om bruken av løsningen bør overvåkes ved å bruke lenkene nederst på:   
  [chesse.org/no/lovgivning-som-regulerer-bruk-av-kjemikalier/](https://chesse.org/no/lovgivning/lovgivning-som-regulerer-bruk-av-kjemikalier/)   
  Hvis dette er tilfelle, sørg for at bruken overvåkes som beskrevet nedenfor.

## Overvåkning av bruk av kjemikalier

For å kunne avdekke tyveri skal skolen overvåke bruken av stoffer som i loven regnes som utgangsstoffer for eksplosiver eller ulovlig produksjon av narkotika og andre tyveriutsatte stoffer. Eksempler på slike stoffer er ikke-denaturert etanol, svovelsyre og aceton.   
Ytterligere informasjon: [chesse.org/no/lovgivning-som-regulerer-bruk-av-kjemikalier/](https://chesse.org/no/lovgivning/lovgivning-som-regulerer-bruk-av-kjemikalier/)

Hvis bruk av et stoff krever overvåking:

* Merk beholderen slik at det er lett synlig at all bruk skal registreres.
* Legg inn stoffets navn i malen *Loggskjema for overvåking av bruk av kjemikalier* som du finner på: [chesse.org/no/sjekklister-og-verktoy](https://chesse.org/no/sjekklister-og-verktoy)
* Skriv ut loggen, og plasser den på innsiden av skapdøren eller rett ved siden av beholderen med stoffet, slik at den er enkel å finne og bruke.
* Når du bruker et stoff som overvåkes, fyll inn i den aktuelle loggen. Som dokumentasjon, ta vare på alle logger.

## Kontroll

Kjemikaliesamlingen skal kontrolleres regelmessig som beskrevet i skolens rutiner for regelmessig ettersyn av naturfag- og kjemirom og tilhørende forberedelsesrom.